**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PRITARIMO DALYVAUTI PROJEKTE „KULTŪRŲ DIASPOROS CENTRO infrastruktūros kompleksinė plėtra“ (SOCIALINIO kultūrinio klasterio „Vilties miestas“ infrastruktūros kompleksinė plėtra)**

2019 m. rugsėjo 2 d. Nr. T1-266

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 13 punktu ir 50  straipsnio 3 dalimi, Klaipėdos miesto savivaldybės taryba nusprendžia:

1. Pritarti Klaipėdos miesto savivaldybės administracijos dalyvavimui partnerio teisėmis projekte „Kultūrų diasporos centro infrastruktūros kompleksinė plėtra (socialinio kultūrinio klasterio „Vilties miestas“ infrastruktūros kompleksinė plėtra)“ (toliau – Projektas).

2. Įsipareigoti skirti Projekto įgyvendinimui iš Klaipėdos miesto savivaldybės biudžeto lėšų 88 235,29 Eur (aštuoniasdešimt aštuonis tūkstančius du šimtus trisdešimt penkis eurus 29 ct).

3.  Įpareigoti Klaipėdos miesto savivaldybės administracijos direktorių pasirašyti sutartį su Mažesniųjų brolių ordino Lietuvos Šv. Kazimiero provincijos Klaipėdos Šv. Pranciškaus Asyžiečio vienuolynu dėl Kultūrų diasporos centro meno galerijos, kurios įrengimui bus naudojamos Savivaldybės biudžeto lėšos, naudojimo Savivaldybės funkcijoms vykdyti.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Projektų skyriaus vyriausioji specialistė

Audronė Orentienė, tel. 39 61 11

2019-08-19